CELEX: 32011R0957
Language: et
Date: 2011-09-26 00:00:00
Title: Komisjoni rakendusmäärus (EL) nr 957/2011, 26. september 2011 , millega muudetakse määrust (EL) nr 1272/2009 seoses või ja lõssipulbri kokkuostu ja müügiga

27.9.2011   
            
            
               ET
            
            
               Euroopa Liidu Teataja
            
            
               L 249/6
            
         KOMISJONI RAKENDUSMÄÄRUS (EL) nr 957/2011,
   26. september 2011,
   millega muudetakse määrust (EL) nr 1272/2009 seoses või ja lõssipulbri kokkuostu ja müügiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte d, f ja j koostoimes artikliga 4,
   ning arvestades järgmist:
   
               (1)
            
            
               Vastavalt komisjoni 21. juuni 2006. aasta määruse (EÜ) nr 884/2006 (millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005 Euroopa Põllumajanduse Tagatisfondi (EAGF) riiklikku ladustamist hõlmavate sekkumismeetmete rahastamiseks ja riikliku ladustamise toimingute raamatupidamisarvestuseks liikmesriikide makseasutuste poolt) (2) artikli 4 lõike 1 punktile b rahastab EAGF kokkuleppeliste summade alusel kulutusi, mis tulenevad toodetega tehtavatest materiaalsetest üleandmistoimingutest, mis on esitatud kõnealuse määruse V lisas, tingimusel et vastavad kulutused ei ole kindlaks määratud põllumajandusalaste sektoripõhiste õigusaktide raames.
            
         
               (2)
            
            
               2010. aastaks kehtestatud ja liikmesriikidele teatavaks tehtud kokkuleppelised summad arvestati enne 1. märtsi 2010 kehtinud eeskirjade põhjal. Alates sellest kuupäevast hakati piimatoodete sektoris kohaldama komisjoni 11. detsembri 2009. aasta määruses (EL) nr 1272/2009 (millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul) (3) sätestatud eeskirju, mis käsitlevad põllumajandustoodete sekkumisvarude kokkuostu ja müüki, sh ka uusi eeskirju, mis käsitlevad sekkumisasutuste ja ettevõtjate kaetavaid kulutusi.
            
         
               (3)
            
            
               Selleks et võtta arvesse müügi puhul tekkinud olukorda, on komisjoni 29. juuni 2010. aasta määrusega (EL) nr 569/2010 (millega tehakse erand määrusest (EL) nr 1272/2009 seoses või ja lõssipulbri müügiga hankemenetluse teel, mis on ette nähtud vastavalt määrusega (EL) nr 446/2010 ja määrusega (EL) nr 447/2010) (4) kehtestatud erand määrusest (EL) nr 1272/2009 seoses asjakohaste eeskirjadega, mis käsitlevad või ja lõssipulbri müügiks korraldatud hankemenetlusi, mille kohta võib pakkumusi esitada kuni 21. septembrini 2010.
            
         
               (4)
            
            
               Selleks et anda aega või ja lõssipulbri sekkumisvarude kokkuostu ja müügi puhul sekkumisasutuste ja ettevõtjate kaetavaid kulutusi käsitlevate eeskirjade ühetaolise kohaldamise täiendavaks kontrollimiseks, pikendas komisjon 20. septembri 2010. aasta määrusega (EL) nr 826/2010 (millega kehtestatakse erand määrusest (EL) nr 1272/2009 seoses või ja lõssipulbri kokkuostu ja müügiga) (5) määrusega (EL) nr 569/2010 kehtestatud erandi kehtivusaega 2011. aruandeaasta lõpuni.
            
         
               (5)
            
            
               Kohapeal kontrolliti materiaalseid toiminguid, mis tehti seoses või ja lõssipulbri väljaviimisega sekkumislaost. Kontrollimine näitas, et toote väljaviimist laoruumist ja sellele järgnevat sõidukitele laadimist tuleb lugeda üheks toiminguks. Selgus ka, et kauba laoruumist väljaviimise ja sõidukile laadimise kulusid ei ole otstarbekas eraldi vaadelda. Sama olukord on siis, kui tooted tarnitakse sekkumislattu, laaditakse sõidukitelt maha ja viiakse laoruumi. Kõnealuse olukorra peegeldamiseks ja sidususe tagamiseks määrusega (EÜ) nr 884/2006 on seepärast vaja määrust (EL) nr 1272/2009 muuta.
            
         
               (6)
            
            
               Kohaldamise järjepidevuse tagamiseks tuleks käesolevat määrust kohaldada alates määruse (EL) nr 826/2010 kehtivuse lõppemisele järgnevast päevast.
            
         
               (7)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 1272/2009 muudetakse järgmiselt.
   
               1.
            
            
               Artikli 28 lõike 3 kolmas lõik asendatakse järgmisega:
               „Või või lõssipulbri ladustamiskoha laadimisplatvormile mahalaadimise kulud kannab makseasutus.”
            
         
               2.
            
            
               Artikli 42 lõike 1 punkt e asendatakse järgmisega:
               
                           „e)
                        
                        
                           pakkumuses on märgitud toote mõõtühiku kohta pakutav hind eurodes, ümardatuna kuni kahe kümnendkohani, ilma käibemaksuta:
                           
                                       i)
                                    
                                    
                                       teravilja ja riisi puhul veovahendile laadituna;
                                    
                                 
                                       ii)
                                    
                                    
                                       või või lõssipulbri puhul ladustamiskoha laadimisplatvormile kaubaalustel tarnituna või vajadusel kaubaalustel transpordivahendile laadituna, kui tegemist on veoauto või raudteevaguniga; või
                                    
                                 
                                       iii)
                                    
                                    
                                       muude toodete puhul ladustamiskoha laadimisplatvormile tarnituna;”.
                                    
                                 
                     
         
               3.
            
            
               Artiklis 52 asendatakse lõige 1 järgmise tekstiga:
               „1.   Ladustamiskohast väljaviimisel, kui tarnitakse väljaspool ladustamiskohta, paigutab sekkumisasutus või või lõssipulbri kaubaalustel ladustamiskoha laadimisplatvormile ja laadituna transpordivahendile, kui selleks on veoauto või raudteevagun. Sellega seotud kulud kannab makseasutus.”
            
         
               4.
            
            
               Artikli 52 lõike 3 esimene lause asendatakse järgmisega:
               „Kõik lastina paigutamise ja kaubaaluselt mahatõstmise kulud kannab või või lõssipulbri ostja.”
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Määrust kohaldatakse alates 1. oktoobrist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 171, 23.6.2006, lk 35.
   
      (3)  ELT L 349, 29.12.2009, lk 1.
   
      (4)  ELT L 163, 30.6.2010, lk 32.
   
      (5)  ELT L 247, 21.9.2010, lk 44.